[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Yn gwbl annisgwyl ac ar ddamwain, gwnes i a Val Connelly (AVOW) gwrdd a\u0302\u2019r Beiciau Gwaed yn Neuadd Maesgwyn, Wrecsam yr wythnos hon pan oeddwn yn mynychu Rhwydwaith Llesiant Gogledd Cymru, a ddenodd dorf o fyfyrwyr i hyrwyddo gwirfoddoli a lleoliadau myfyrwyr mewn mudiadau yn y sector gwirfoddol."}, {"text_idx": "#000009", "text": "Cwrddon ni a\u0302 Chris Jones (cynrychiolydd Wrecsam) a John Peers. Roedd gwirfoddolwyr y Beiciau Gwaed a ffrindiau wrthi\u2019n ffarwelio a\u0302 John, a oedd yn bwriadu gyrru i\u2019r Eidal mewn Mini Cooper yn wreiddiol fel digwyddiad codi arian ac i godi ymwybyddiaeth o\u2019r Beiciau Gwaed o dan faner Italian Job Beiciau Gwaed Cymru. Oherwydd y sefyllfa gyda\u2019r Coronafeirws yn yr Eidal a ffiniau wedi\u2019u cau, bu\u2019n rhaid i\u2019r cynllun newid. Bellach, mae\u2019r daith yn cael ei alw\u2019n Not the Italian Job! Gwahoeddwn ni i eistedd ar un o\u2019u beiciau, Gwenda. Dyma\u2019r tro cyntaf erioed i ni fod ar feic modur, ac roeddwn wrth ein boddau yn rhannu ein lluniau a\u0302 phobl eraill!"}, {"text_idx": "#000010", "text": "Beiciau Gwaed Cymru oedd enillwyr Mudiad y Flwyddyn 2019 yng Ngwobrau Elusennau Cymru, a pan fydd pobl yn gweld eu beiciau, efallai na fyddant yn sylweddoli mai gwirfoddolwyr yw pob un o\u2019r beicwyr sy\u2019n rhoi eu penwythnosau lan. Mae nhw\u2019n ddarparu gwasanaeth ar gyfer y GIG rhwng 7 pm ar nos Wener tan hanner nos ar foreau dydd Llun, yn cludo plasma, samplau gwaed, dogfennau, llaeth dynol a gyfrannwyd ac eitemau eraill mawr eu hangen ar hyd a lled Cymru ar gyfer chwech o\u2019r saith Bwrdd Iechyd. Caiff 100% o\u2019r mudiad ei arwain gan wirfoddolwyr. Mae ganddyn nhw 500 o wirfoddolwyr a 264 o feicwyr gwirfoddol ar hyn o bryd sydd wedi cludo 15,445 o eitemau, ac mae\u2019r ffigur hwn yn parhau i godi bob penwythnos wrth iddyn nhw feicio ar hyd ffyrdd Cymru i gludo eitemau brys i\u2019r lleoedd sydd eu hangen."}, {"text_idx": "#000011", "text": "Gallwch weld teithiau Chris a John a chael gwybod rhagor am Beiciau Gwaed Cymru ar eu gwefan neu gallwch roi arian iddynt drwy "}, {"text_idx": "#000012", "text": "Fe wnaeth Chris a John gyrraedd cyn belled a\u0302 Gwesty Chitty Chitty Bang Bang yn yr Almaen cyn cael eu gorfodi i ddychwelyd i Gymru trwy gau ffiniau yng ngoleuni coronafeirws."}, {"text_idx": "#000013", "text": "Er eu bod wedi canslo neu ohirio\u2019r holl weithgareddau codi arian a digwyddiadau, mae\u2019r beiciau\u2019n dal ar y ffyrdd saith diwrnod yr wythnos a byddant yn parhau i gynorthwyo\u2019r GIG mewn cymaint o ffyrdd a\u0302 phosibl o brofion gwaed i ddarparu meddyginiaeth i gleifion, casglu llaeth dynol rhoddwr ac unrhyw beth arall a fydd yn ffitio ar feic modur."}]